Holger Nielsen

Holger Louis Nielsen (18. joulukuuta 1866 Kööpenhamina – 26. tammikuuta 1955 Hellerup) oli tanskalainen miekkailija, ampuja, yleisurheilija ja olympiamitalisti. Hän osallistui Ateenan olympialaisiin 1896. Miekkailussa Nielsen osallistui säiläkilpailuun, jossa hän voitti pronssia. Hän voitti ammunnassa kaksi mitalia, hopeaa 30 metrin vapaapistoolissa ja pronssia 25 metrin olympiapistoolissa. Nielsen osallistui myös 200 metrin sotilaskivääriin, jossa hän kuitenkin keskeytti kilpailun puolivälissä. Yleisurheilussa hän kilpaili kiekonheitossa, jossa hän ei sijoittunut neljän parhaan joukkoon. 

Nielsen oli mukana kehittämässä käsipallon ensimmäisiä sääntöjä vuonna 1898 ja painelu-puhalluselvytyksen alkumuotoa vuonna 1932.

Lähteet 

Tanskalaiset olympiamitalistit
Tanskalaiset miekkailijat
Tanskalaiset ampujat
Tanskalaiset kiekonheittäjät
Vuonna 1866 syntyneet
Vuonna 1955 kuolleet